**Marcus Erik Högberg** (s. 25. marraskuuta 1994 Örebro, Ruotsi) on ruotsalainen jääkiekkomaalivahti, joka pelaa SHL-joukkue Linköping HC:ssa.

Ura
---

### Seuraura

Högberg on Örebro IS:n kasvatti. Hän siirtyi kotikaupungistaan 15-vuotiaana Linköpings HC:hen kaudeksi 2010–2011. Kaudella 2011–2012 Högberg torjui seuran J20-juniorit J20 SuperElitin mestaruuteen ja hänet valittiin sarjan parhaaksi maalivahdiksi. Högberg puki kauden aikana myös yhteen miesten European Trophy -otteluun. Elokuussa 2012 hän teki kaksivuotisen Elitserien-sopimuksen Linköpingin kanssa. Kaudella 2012–2013 Högberg teki Elitserien-debyyttinsä ja pelasi Linköpingissä kolme runkosarja- ja kaksi ET-ottelua. Hän puki kauden aikana Elitserienissä kaikkiaan 20 runkosarja- ja yhteen playoff-otteluun.

Ottawa Senators varasi Högbergin kolmannella kierroksella 78. pelaajana NHL:n varaustilaisuudessa 2013. Kaudeksi 2013–2014 Linköping lainasi hänet HockeyAllsvenskan-joukkue Mora IK:hon, jossa Högberg pelasi 15 ottelua. Loppukaudesta hän nousi kuitenkin takaisin Linköpingin SHL-vahvuuteen, Iiro Tarkki floppasi joukkueessa. Högberg otti lopulta aina Linköpingin ykkösmaalivahdin rooliin itselleen Christian Engstrandilta. Hän pelasi kaikkiaan neljä runkosarja- ja 11 playoff-ottelua. Huhtikuussa 2014 Högberg teki kaksivuotisen jatkosopimuksen joukkueen kanssa.

Kaudella 2014–2015 Högberg jakoi varsin tasaisesti Linköpingin torjuntavastuun David Raution kanssa ja pelasi 27 runkosarja- ja kuusi playoff-ottelua. Dinamo Minsk varasi hänet 73. pelaajana KHL:n varaustilaisuudessa 2015.

Kausilla 2015–2016 ja 2016–2017 Högberg pelasi 28 ja 33 ottelua. Jälkimmäisellä kaudella hän torjui lisäksi kuudessa pudotuspeliottelussa. Ruotsn pääsarjakauden päätyttyä Högberg teki kaudesta 2017–2018 kaksivuotisen tulokassopimuksen NHL-seura Ottawa Senatorsin kanssa. Loppukaudeksi 2016–2017 hän siirtyi pelaamaan koesopimuksenna Ottawan farmiseuraan Binghamton Senatorsiin.

Högberg pelasi kaudella 2018–2019 neljä ottelua Senatorsissa ja 39 ottelua farmijoukkue Belleville Senatorsissa, jonka kauden parhaaksi pelaajaksi hänet valittiin. Kauden jälkeen Högberg teki kaksivuotisen jatkosopimuksen Ottawa Senatorsin kanssa. Sopimuksen ensimmäisellä kaudella Högberg vakiinnutti paikkansa NHL-tasolla, ja hän aloitti kauden 2020–2021 Matt Murrayn kakkosmaalivahtina. Högergin kausi oli kuitenkin huono, eikä Senators tarjonnut hänelle enää uutta sopimusta. Hän palasikin takaisin Linköpingiin, jonka kanssa hän teki heinäkuussa 2021 nelivuotisen sopimuksen.

### Maajoukkueura

Högberg pelasi alle 20-vuotiaiden MM-kilpailuissa vuonna 2014, jolloin hän voitti hopeaa. Högberg toimi turnauksessa pääsääntöisesti Ruotsin kakkosmaalivahtina Oscar Danskille ja pelasi yhden ottelun, joka päättyi kuitenkin nollapeliin ja Ruotsin 0–10-murskavoittoon alkulohkon ottelussa Norjaa vastaan. Hän pelasi myös alle 18-vuotiaiden MM-kilpailuissa vuonna 2012, jolloin Högberg voitti hopeaa sekä alle 18-vuotiaiden Ivan Hlinkan muistoturnauksessa vuonna 2011 voittaen hopeaa. Hän toimi myös näissä turnauksissa lähinnä kakkosmaalivahtina Danskille. Yhteensä Högberg on pelannut 11 nuorten ja 17 poikien maaottelua.

Ruotsin A-maajoukkueen paidan Högberg on pukenut Euro Hockey Challengessa keväällä 2014, mutta hän jäi kuitenkin ilman peliaikaa.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2012–2013 | Linköping HC | Elitserien | 3 | 1 | 1 | 0 | 140 | 6 | 0 | 2.57 | 88,5 | – | – | – | – | – | – | – | – |
| 2013–2014 | Mora IK | Allsvenskan | 15 | 5 | 8 | 0 | 778 | 38 | 0 | 2.93 | 89,2 | – | – | – | – | – | – | – | – |
|  | Linköping HC | SHL | 4 | 4 | 0 | 0 | 222 | 4 | 0 | 1.08 | 96,0 | 11 | 4 | 5 | 569 | 28 | 2 | 3.18 | 90,3 |
| 2014–2015 | IK Oskarshamn | Allsvenskan | 2 | 2 | 0 | 0 | 120 | 6 | 0 | 2.92 | 91,4 | – | – | – | – | – | – | – | – |
|  | Linköping HC | SHL | 27 | 12 | 12 | 0 | 1463 | 56 | 3 | 2.30 | 91,7 | 6 | 1 | 4 | 283 | 15 | 0 | 3.18 | 90,3 |
| 2015–2016 | Linköping HC | SHL | 28 | 15 | 12 | 0 | 1581 | 61 | 2 | 2.31 | 91,1 | – | – | – | – | – | – | – | – |
| 2016–2017 | Linköping HC | SHL | 33 | 19 | 14 | 0 | 2000 | 63 | 4 | 1.89 | 93,1 | 6 | 2 | 4 | 340 | 14 | 0 | 2.47 | 91,5 |
|  | Binghamton Senators | AHL | 3 | 0 | 3 | 0 | 180 | 13 | 0 | 4.34 | 86,5 | – | – | – | – | – | – | – | – |
| 2017–2018 | Belleville Senators | AHL | 18 | 6 | 12 | 0 | 955 | 52 | 1 | 3.27 | 89,9 | – | – | – | – | – | – | – | – |
|  | Brampton Beast | ECHL | 16 | 8 | 7 | 1 | 949 | 49 | 1 | 3.10 | 91,5 | – | – | – | – | – | – | – | – |
| 2018-2019 | Belleville Senators | AHL | 39 | 21 | 11 | 0 | 2304 | 89 | 2 | 2.32 | 91,7 | – | – | – | – | – | – | – | – |
|  | Ottawa Senators | NHL | 4 | 0 | 2 | 0 | 206 | 14 | 0 | 4.08 | 88,4 | – | – | – | – | – | – | – | – |
|  | Brampton Beast | ECHL | 1 | 0 | 0 | 1 | 64 | 2 | 0 | 1.89 | 93,5 | – | – | – | – | – | – | – | – |
| 2019-2020 | Ottawa Senators | NHL | 24 | 5 | 8 | 0 | 1345 | 70 | 0 | 3.12 | 90,4 | – | – | – | – | – | – | – | – |
|  | Belleville Senators | AHL | 15 | 7 | 6 | 0 | 825 | 42 | 0 | 3.05 | 89,7 | – | – | – | – | – | – | – | – |
| 2020-2021 | Ottawa Senators | NHL | 14 | 4 | 7 | 0 | 641 | 40 | 0 | 3.74 | 87,6 | – | – | – | – | – | – | – | – |
|  | Belleville Senators | AHL | 2 | 2 | 0 | 0 | 120 | 3 | 0 | 1.51 | 95,0 | – | – | – | – | – | – | – | – |
| 2021–2022 | Linköping HC | SHL | 41 | 20 | 20 | 0 | 2426 | 97 | 4 | 2.40 | 91,1 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2012 | U18 | 2 | 1 | 0 | 87 | 5 | 0 | 3.44 | 88,9 |
| 2014 | JMM | 1 | 1 | 0 | 60 | 0 | 1 | 0.00 | 100 |

Lähteet
-------

* Marcus Högberg The Internet Hockey Databasessa (englanniksi)
* Marcus Högberg *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Marcus Högberg *Elite Prospects*. Everysport Media Group AB.  (englanniksi)
2. ↑  Pettersson, Gustaf: Juniorsatsningen forsätter  8.8.2012. Linköping Hockey Club. Viitattu 29.6.2015. (ruotsiksi)
3. ↑  Marcus Högberg – European Hockey.Net (englanniksi)
4. ↑  Åström, Kenny: Mora IK har gjort klart med ny målvakt  17.3.2013. Mora IK.  Arkistoitu 20.3.2013. Viitattu 29.6.2015. (ruotsiksi)
5. ↑  Pettersson, Gustaf: Högberg förlänger med LHC  28.4.2014. Linköping Hockey Club.  Arkistoitu 6.3.2016. Viitattu 29.6.2015. (ruotsiksi)
6. ↑  Senators sign Marcus Hogberg to entry-level contract  30.3.2017. Ottawa Senators. Viitattu 10.5.2017. (englanniksi)
7. ↑  Senators sign goaltender Marcus Hogberg to a two-year contract extension  19.6.2016. Ottawa Senators. Viitattu 17.5.2022. (englanniksi)
8. ↑  Daniel Bruce: Ottawa Senators: Marcus Hogberg Signs in the SHL *Senshot*.  19.6.2016. Minute Media. Viitattu 17.5.2022. (englanniksi)